  Виталий Пронин Ижысь Подборенка шур дуре табере трос адямиос кыстӥськозы. Отын таза луон сюрес усьтэмын луоз. Подборенка утялтэмын луозФото: "Вернем реки городу" "ВКонтакте" бамысь Ужез радъяны Удмуртиысь скандинав амалэн ветлонъя федерация грант утӥз. Нырысетӥ ужрад сентябре ортчоз ни. Кичӧлтонэз улонэ пыӵатыны луонлык кылдӥз «Вернём реки городу» движение улсын. Со чотын Иже люкаськылӥзы Россиысь архитекторъёс но инкуазез эскерисьёс, шур котырез чеберъян сярысь вераськизы. Поборенкаез утялтӥзы «Родники» экологической огазеяськонысь пиналъёс но. Табере шур дурын пыдын ветлон сюресъёс, кылиськон-дӥсяськон, шутэтскон интыос, выжъёс кылдозы. Удмуртиысь Скандинав амалэн ветлонъя федерациен кивалтӥсь Григорий Ушаков верамъя, сюресъёс, пыдын ветлыны сяна, бызьылыны, великен ворттылыны яралозы. Выльдӥськон ужъёс дыръя инкуазез уз сӧре, шур котырын улӥсь тылобурдоос, будосъёс утемын луозы. Ангелина Снигирёва  